EkBass/fiwiki-20250220-pages-articles huggingface dataset:
Bio Jaseka

Bio Jaseka oli vuonna 1982 perustettu suomalainen elokuvateatteriyritys. Yrityksen omistukseen kuului neljä teatteria pääkaupunkiseudulla: Matinkylässä, Tapiolassa, Itäkeskuksessa ja Myyrmäessä. Myyrmäen Kino Myyri oli yrityksen viimeinen käytössä ollut toimipaikka ennen sen sulkemista joulukuussa 2020. == Teatterit == === Espoo === Bio Jasekan teatteri Kino Omena sijaitsi kauppakeskus Isossa Omenassa Espoon Matinkylässä vuosina 2001–2006. Liiketila siirtyi Finnkinon omistukseen, kun kauppakeskuksen omistaja ei halunnut jatkaa vuokrasopimusta Bio Jasekan kanssa.Moisio, Teppo & Pajari, Katariina: Jättimäiset elokuvateatterit valtaavat kehäteiden ostoskeskukset. Helsingin Sanomat. 26.3.2008. Viitattu 17.5.2008. Kino Omenaan kuului kolme salia. Espoon Tapiolassa sijaitseva Kino Tapiola oli Jasekan omistuksessa vuosina 1988–2007, mutta yritys lopetti toiminnan taloudellisesti kannattamattomana. Toimintaa jatkoi uusi itsenäinen yritys Kino Tapiola Oy, joka avasi teatterin uudelleen samana vuonna. === Helsinki === Kino Itäkeskukseen Helsingissä kuului kolme salia, mutta toiminta päättyi asiakaskatoon heinäkuussa 2009.Kino Itäkeskus pistää lapun luukulle Helsingin Uutiset. Viitattu 30.7.2009. === Vantaa === Bio Jasekan teatteri Kino Myyri Myyrmäen aseman kupeessa Vantaalla perustettiin vuonna 1993. Teatterissa oli yksi 188-paikkainen sali. Toiminta päättyi joulukuussa 2020. Heikentyneeseen tulokseen ja lopetuspäätökseen vaikutti keväällä 2020 alkanut koronaviruspandemia, joka aluksi sulki teatterin useammaksi kuukaudeksi ja lopulta romahdutti asiakasmäärät pysyvästi. Joulukuussa 2021 Pop Up Kino Helsinki kuitenkin käynnisti Myyrin teatteritoiminnan uudelleen. ==Lähteet== == Aiheesta muualla== * Myyr York Times: Suurimmassa roolissa on katsoja. Bio Jaseka -yrittäjä Peter Puiston haastattelu (2018) Luokka:Suomalaiset elokuvayhtiöt
Kuka saa kyyneleet

Kuka saa kyyneleet on suomalaisen Kaija Kärkinen & Ile Kallio -duon yhdeksäs albumi. Se julkaistiin vuonna 2004. == Kappaleet == # # # # # # # # # # # # == Kokoonpano == * Kaija Kärkinen – laulu * Ile Kallio – kitara * Harri Rantanen – bassokitara, juutalaisharppu * Anssi Nykänen – rummut * Seppo Helin – kosketinsoitin * Minna Pensola – viulu * Pekka Witikka – musiikkiohjelmointi * Susanne Syrjänen – taustalaulu === Tuotanto === * Ile Kallio – tuottaja * Dan Tigerstedt – äänittäjä, miksaaja * Pauli Saastamoinen – masteroija * Mikko Halonen – kansikuva * Riitta Sourander – valokuvat == Lähteet == == Aiheesta muualla == * Kuka saa kyyneleet discogs.com -sivustolla Luokka:Vuoden 2004 albumit Luokka:Kaija Kärkisen & Ile Kallion albumit
Sodassa ja rakkaudessa (albumi)

Sodassa ja rakkaudessa on suomalaisen Kaija Kärkinen & Ile Kallio -duon kymmenes albumi. Se julkaistiin vuonna 2005. == Kappaleet == == Lähteet == == Aiheesta muualla == * Fono.fi-sivustolla Luokka:Vuoden 2005 albumit Luokka:Kaija Kärkisen & Ile Kallion albumit
Idänsampi

Idänsampi (Acipenser dabryanus) on luonnosta hävinnyt sampilaji. Se on endeeminen laji Jangtse-joen vesistössä. Kala voi kasvaa jopa kaksi ja puoli metriä pitkäksi. Sillä on tummanharmaa selkä, vaaleammanharmaa vatsapuoli. Kuono on pitkä ja kapea. Selässä on kyhmyinen harja. (myös kuvia) Idänsampi elää vanhaksi, ja muuttaa vuodenaikojen mukaan alueelta toiselle. Se on käynyt uhanalaiseksi ylikalastuksen ja elinympäristön tuhoutumisen takia. == Lähteet == Luokka:Sammet Luokka:Uhanalaiset kalat
Puck (elokuva)

Puck on Hannu Lemisen ohjaama suomalainen elokuva vuodelta 1942. Melodraamaksi luonnehdittu elokuvaPajukallio, Arto: Elokuvat. Helsingin Sanomat 16.8.2012, s. D 7. perustuu Gunnar Widegrenin romaaniin Puck vuodelta 1934, joka ilmestyi 1940 suomeksi nimellä Prinsessa Pettersson.Muut tiedot. Elonet.fi. Viitattu 6.6.2013. == Juoni == Helena Karan esittämä Liisa Pesonen työskentelee myyjänä ja harrastaa musiikkia. Ollessaan menossa konserttiin hän kadottaa laukkunsa. Säveltäjä Kaarna, jonka konserttiin Helena on matkalla, näkee tapauksen ja lainaa hänelle rahaa ja lupaa konserttilipun. Myöhemmin he tutustuvat paremmin. Liisan ja Raimon suhdetta ei katsota hyvällä silmällä ja Raimon erään sukulaisen Bisse Holmin saatua selville Liisan salaamia asioita hän alkaa kiristää tätä. == Näyttelijät == == Tuotanto ja julkaisu == Elokuvan työnimenä oli Prinsessa Pesonen. Ohjaaja Hannu Leminen ja pääosan esittäjä Helena Kara olivat avioituneet 1940, ja tämä oli heidän ensimmäinen yhteinen elokuvansa. ”Risto Kaarnan” rooli oli puolestaan Leif Wagerin näyttelijänuran ensimmäinen filmirooli. Elokuvan ensi-ilta oli Helsingissä 1. marraskuuta 1942 Rexissä ja Bio-Biossa. Sen yleisömenestys oli vuoden 1942 paras Varaventtiilin rinnalla. == Lähteet == Luokka:Melodraamat Luokka:Vuoden 1942 suomalaiset elokuvat Luokka:Suomalaiset mustavalkoelokuvat Luokka:Hannu Lemisen ohjaamat elokuvat Luokka:Suomalaiset romaaneihin perustuvat elokuvat
Kahdeksan kärjessä

Kahdeksan kärjessä oli nuorten listaohjelma, joka pyöri radiossa 1960-luvulla. Sen esikuvana oli Ruotsin radion Tio i topp-ohjelma. Ohjelmassa kokoontui kaksi nuorisoraatia, joista toinen istui Helsingissä ja toinen jossakin maakuntakaupungissa. Raadit kuuntelivat edellisen kerran suosikkeja ja uusia tulokkaita ja äänestivät niistä Kahdeksan kärjessä -listan, joka oli pohjana seuraavalle kokoontumiselle. Luokka:1960-luvun nuorisokulttuuri Luokka:Suomen musiikkilistat Luokka:Suomalaiset radion musiikkiohjelmat
Puck

Puck vai tarkoittaa ainakin seuraavia asioita: *Puck, henkiolento, joka esiintyy useissa mytologioissa sekä esimerkiksi Shakespearen näytelmässä Kesäyön unelma *Puck, Hannu Lemisen ohjaama suomalainen elokuva vuodelta 1942 *Puck, Yhdysvalloissa vuodet 1871-1918 julkaistu huumorilehti *Puck, Uranuksen kuu *Puck, kaupunki Puolassa *Puck, kunta Puolassa *Puck, hahmo Marvel- universumissa *Puck, sukunimenä: ** Wolfgang Puck (s. 1949), itävaltalais- yhdysvaltalainen kokki, ravintoloitsija ja liikemies
Hilden

Hilden on kaupunki Nordrhein-Westfalenin osavaltiossa, läntisessä Saksassa. Se kuuluu Mettmannin piirikuntaan. Kaupungin naapureita ovat Erkrath pohjoisessa, Haan koillisessa, Solingen idässä ja kaakossa, Langenfeld etelässä ja Düsseldorf lännessä. Vuoden 2022 lopussa Hildenin asukasluku oli 55 815. Sen pinta-ala on 26,0 neliökilometriä ja asukastiheys 2 147 as./km². Hilden sai kaupunkinoikeudet vuonna 1861. Rautatieyhteys kaupunkiin valmistui 1874. Hildenillä on ystävyyskaupunkitoimintaa Tšekin Nové Město nad Metujín ja Yhdistyneen kuningaskunnan Warringtonin kanssa. == Lähteet == == Aiheesta muualla == * Hildenin kaupungin viralliset Internet-sivut Luokka:Nordrhein- Westfalenin kunnat Luokka:Saksan kaupungit
Käpylä (täsmennyssivu)

Käpylä voi tarkoittaa seuraavia: == Paikkoja == *Käpylä, Helsingin kaupunginosa *Käpylä, Kouvolan kaupunginosa *Käpylän rautatieasema, rautatieasema Helsingissä *Käpylä, Helilän kaupunginosan asuinalue Kotkassa *Käpylä, tamperelaisen Lapin kaupunginosan toinen nimitys *Käpylä, Kankaanpään kaupunginosa *Käpylä, Suonenjoen kaupunginosa == Henkilöitä == *Aarre Käpylä (s. 1964), suomalainen voimanostaja. Luokka:Sukunimet
Täplätoka

Täplätoka (Allotoca maculata) on äärimmäisen uhanalainen kalalaji. Se elää vain Meksikossa makeassa vedessä. Täplätoka elää matalissa, rehevissä vesistöissä jotka saattavat pitkinä kuivina kausina kuivua lähes kokonaan haiseviksi mutalammikoiksi. Alueella on pulaa viljelysmaasta, ja on uhkana, että nämä pienet lammikot kuivatetaan viljelyskäyttöön. Kaloja on menestyksellisesti viljelty vankeudessa,Goodeiden mutta on epävarmaa, onko luonnossa enää villejä yksilöitä. (myös kuva) Täplätoan vartalo on perusväriltään harmahtava. Kyljessä on epäselvä vaakaraita ja himmeitä pystyjuovia. Lajinimen antanut täplä erottuu tummana ja selvärajaisena noin kaksi senttimetriä pyrstöstä eteenpäin. Itse kala jää alle seitsemän senttimetriä pitkäksi. == Lähteet == Luokka:Toat Luokka:Uhanalaiset kalat Luokka:Äärimmäisen uhanalaiset lajit
KMW

KMW tarkoittaa seuraavia: * Krauss-Maffei Wegmann GmbH & Co KG, saksalainen valukone- ja puolustustarvikeyritys * Karlstads Mekaniska Werkstad, ruotsalainen konepajayritys
Hürth

Hürth on kaupunki Nordrhein-Westfalenin osavaltiossa, läntisessä Saksassa. Se sijaitsee noin yhdeksän kilometriä lounaiseen Kölnin suurkaupungista ja kuuluu Rhein-Erft-Kreisin piirikuntaan. Kaupungin asukasluku oli 60 969 vuoden 2022 lopussa. Hürthin pinta-ala on 51,22 neliökilometriä. Hürthin maalaiskunta (ml. Altstädten ja Knapsack), Berrenrath, Fischenich, Gleuel (ml. Sielsdorf ja Burbach), Hermülheim ja Kendenich (ml. Kalscheuren) yhdistettiin yhdeksi suurkunnaksi 1. huhtikuuta 1930. Vuonna 1933 Hürthiin liittyivät Stotzheim ja Efferen, ja siitä muodostui Saksan suurin maalaiskunta. Maalaiskunta Hürth oli vuoteen 1978 saakka, jolloin se sai kaupunginoikeudet. ==Muuta== Formula 1 -kuljettajaveljekset Michael Schumacher ja Ralf Schumacher ovat kotoisin Hürthista. ==Lähteet== == Aiheesta muualla == * Kaupungin verkkosivusto Luokka:Nordrhein-Westfalenin kunnat Luokka:Saksan kaupungit
Molekyyligenetiikka

Molekyyligenetiikka on biologian osa-alue, joka tutkii geenien rakennetta ja toimintaa molekyylitasolla sekä sitä, miten geenit siirtyvät sukupolvelta toiselle. Molekyyligeneettisessä tutkimuksessa sovelletaan genetiikan ja molekyylibiologian menetelmiä. Molekyylisystematiikka on molekyyligenetiikan osa-alue, joka tutkii eliöiden sukulaisuussuhteita niiden tieteellisen luokittelun parantamiseksi. Molekyyligeneettinen tutkimus on osoittanut, että monet sairaudet, sekä fyysiset että psyykkiset, johtuvat ainakin osittain geeneistä. Esimerkiksi alttius skitsofreniaan periytyy, samoin kuin taipumus sairastua tietyntyyppisiin sydän- ja verisuonitauteihin == Aiheesta muualla == *Suomen kliinisen kemian yhdistys ry:n (SKKY): Arto Orpana, FT dos. apulaisylikemisti, Molekyyligenetiikka (pdf) *Stanford Encyclopedia of Philosophy: Molecular Genetics *
Amanda Michalka

Amanda Joy ”AJ” Michalka (s. 10. huhtikuuta 1991 Torrance, Kalifornia, Yhdysvallat) on yhdysvaltalainen näyttelijä ja laulaja. Hän oli katalogimalli ennen näyttelijänuraansa, mutta parhaiten hänet tunnetaan jäsenenä tyttöduossa Aly & AJ, hänen vanhemman siskonsa Alyson Michalkan kanssa. 8. heinäkuuta 2009 duo vaihtoi nimekseen 78violet. == Varhainen elämä == Amanda Michalka syntyi Torrancessa, Kaliforniassa vuonna 1991. Hänen vanhempansa ovat Mark ja Carrie Michalka. Amanda ja hänen isosiskonsa Aly kasvoivat Seattlessa, Washingtonissa. Molemmat siskokset kiinnostuivat musiikista ja näyttelemisestä jo varhaisessa iässä. Heidän äitinsä on myös muusikko. Amanda alkoi soittaa pianoa kuusivuotiaana ja kitaraa varhaisteini-iässä. Hän on myös näytellyt viisivuotiaasta lähtien ja esiintyi aluksi pääosin kirkkonäytelmissä yhdessä siskonsa kanssa. Heidät molemmat kasvatettiin kristinuskoon. Michalka asuu nykyään perheineen Kaliforniassa. == Ura == Michalka soittaa useita instrumentteja, kuten akustista kitaraa, sähkökitaraa, pianoa ja bongoja. Hän esiintyi katalogikuvissa nuorena ja debytoi näyttelijänä vuonna 2002 tv- sarjassa Passions. Hänen ensimmäinen elokuvansa oli Disney Channelin Cow Belles (2006), jossa näyttelee myös hänen siskonsa. Michalka on jatkanut näyttelemistä elokuvissa ja televisiossa musiikin ohessa. Michalka muodostaa siskonsa Alyn kanssa duon nimeltä Aly & AJ, joka tunnetaan nykyään nimellä 78violet. He ovat julkaisseet kaksi studioalbumia sekä yhden joulualbumin. == Filmografia == === Elokuvat === Vuosi Elokuva Rooli 2009 Oma taivas Clarissa 2010 Secretariat Kate Tweedy 2011 Super 8 Jen Kaznyk 2013 Grace Unplugged Grace Trey 2013 Angels in Stardust Vallie Sue 2015 Weepah Way for Now Joy === Televisio === Vuosi Nimi Rooli Huomioita 2002 Passions Sheridanin tytär 1 jakso 2002 Batmanin tytär Dinah nuorena 2 jaksoa 2002–2004 Oikeuden puolesta Shannon Gressler 15 jaksoa 2004 General Hospital Ashley B. 3 jaksoa 2004 Mullan alla Ashley jakso: "Parallel Play" 2003–2004 Oliver Beene Bonnie 9 jaksoa 2006 Cow Belles Courtney Callum Disney Channel Original Movie 2007 Punk'd itsenään 1 jakso 2007 Super Sweet 16: The Movie Sara Televisioelokuva 2011 Hellcats Deirdre Perkins 3 jaksoa 2011 Salem Falls Gillian Duncan Televisioelokuva 2013– Goldbergit Lainey Lewis toistuva rooli kausilla 1–2, vakituinen kaudella 3 2014 Silicon Valley Charlotte jakso: "Proof of Concept" 2014 Motiivi Emily Williams jakso: "Dead End" 2014 Expecting Amish Hannah Yoder Televisioelokuva 2015– Steven Universe Stevonnie (ääni) 4 jaksoa == Lähteet == ==Aiheesta muualla== * Luokka:Yhdysvaltalaiset laulajat Luokka:Yhdysvaltalaiset televisionäyttelijät Luokka:Vuonna 1991 syntyneet Luokka:Elävät henkilöt
Ayi Kwei Armah

Ayi Kwei Armah (s. 1939) on ghanalainen kirjailija. Hän syntyi Sekondi- Takoradissa fantenkielisille vanhemmille. Armah lähti Ghanasta vuonna 1959 ja aloitti Groton Schoolin Massachusettsissa. Sieltä päästyään hän lähti Harvardin yliopistoon ja lopulta Algeriaan kielenkääntäjäksi Révolution Africaine -lehdelle. Palattuaan synnyinmaahansa 1964 hän teki kirjoitustyötä kansalliselle televisiolle ja toimi englanninopettajana. Vuosina 1967–1968 Armah toimitti Jeune Afrique -lehteä Pariisissa. Hän opiskeli sen jälkeen vuoteen 1970 Columbian yliopistossa ja on luonut pitkän uran yliopistoissa muun muassa Lesothossa, mutta myös Yhdysvalloissa. == Suomennettua tuotantoa == Armahin tunnetuimpia romaaneja ovat Pirstaleita ja Mistä meille tämä armo?'. Hän on jatkanut kirjoittamistyötään 2000-luvulle saakka. * - Keltainen kirjasto * == Lähteet == == Aiheesta muualla == * Luokka:Ghanalaiset kirjailijat Luokka:Vuonna 1939 syntyneet Luokka:Elävät henkilöt
Takeshi Kaikō

Takeshi Kaikō (; 30. joulukuuta 1930 Osaka, Japani – 9. joulukuuta 1989) oli japanilainen kirjailija. Hän sai 1957 Akutagawa-palkinnon teoksestaan Hada no ōsama. Osakassa 1930 syntynyt Kaikō työskenteli muun muassa mainostoimittajana. Hän oli kolmeen otteeseen Vietnamissa sotakirjeenvaihtajana. Hän kuului 1960–1970-lukujen aikana Yhdysvaltain toimintaa Vietnamin sodassa vastustaneeseen Beheiren-ryhmään. Hän käsittelee Vietnamin sotaa myös romaaneissaan. Sodan aikana hän toimi sotakirjeenvaihtajana Asahi Shimbunille. Kaikōn tunnettu romaani Kagayakeru yami (1968) sijoittuu juuri Vietnamiin. Muita teoksia on Natsu no yami (, 1971), jonka suomennoksen Kesän pimeys julkaisi vuonna 1977 Tammi Keltaisessa kirjastossa. Sekin käsittelee Vietnamia, vaikka tapahtumat sijoittuvat Eurooppaan. Lehtiartikkeleissa hänen aiheitaan ovat metsästys ja kalastus, ja hän kirjoitti reportaaseja eri maista. Kaikō sai Mainichi-palkinnon. Kaikō kuoli vuonna 1989Cecilia S. Seigle, Takeshi Kaikō – 開高健（1930−1989, University of Pennsylvania, 3.1.2016. viitattu 20.5.2021 (englanninkielinen abstrakti, itse teksti on japaninkielinen). ==Suomennettu teos== * Kesän pimeys (Natsu no yami); suom. Kai Nieminen, Helsinki, Tammi 1977. ISBN 951-30-3437-2 Sarja: Keltainen kirjasto ==Lähteet== Luokka:Japanilaiset kirjailijat Luokka:Vuonna 1930 syntyneet Luokka:Vuonna 1989 kuolleet
Ihmeneloset (vuoden 2006 animaatiosarja)

Ihmeneloset () on ranskalaisen Moonscoop-yhtiön tuottama yhdysvaltalainen animaatiosarja. Se on samalla kaikkiaan neljäs Ihmenelosiin perustuva animaatiosarja. Sarja alkoi Yhdysvalloissa syyskuussa 2006 Cartoon Networkilla. Ensimmäinen tuotantokausi oli 26 jakson mittainen. Myös Suomessa sarjaa esitettiin ensi kerran Cartoon Networkilla 24. syyskuuta 2007 alkaen. ==Tarina== Kun kokeellinen avaruusmatka menee pieleen, aluksen neljä matkustajaa saa kosmisten säteiden vaikutuksesta supervoimat: Herra Fantastinen (Reed Richards) kykenee venyttämään kehoaan mihin tahansa muotoon, Näkymätön nainen (Sue Storm) voi muuttua näkymättömäksi ja luoda voimakenttiä, Liekki (Suen nuorempi veli Johnny Storm) pystyy hallitsemaan tulta, ja Möykky (Ben Grimm) on yli-inhimillisen vahva. Yhdessä he käyttävät erityisiä kykyjään suojellakseen maailmaa superroistoilta, esimerkiksi arkkiviholliseltaan Tohtori Doomilta. ==Äänirooleissa== ===Sankarit=== ===Viholliset=== ===Muut=== ==Jaksoluettelo== #Trial by Fire #Doomed #Doomsday #Hard Knocks #My Neighbor was a Skrull #World's Tiniest Superheroes #Zoned Out #Imperius Rex #Puppet Master #Impossible #Bait and Switch #Annihilation #De-Mole-Ition #Revenge of the Skrulls #Molehatten #Strings #Doomsday Plus One #The Cure #Frightful #Out of Time #Atlantis Attacks #Shell Games #Johnny Storm And The Potion Of Fire #Contest of Champions #Doom's Word Is Law #Scavenger Hunt ==Aiheesta muualla== * Videos From Fantastic Four: World's Greatest Heroes: koko sarja selaimella katseltavassa muodossa (Adobe Flash) Marvel.comissa * YTV.com * TV.com Luokka:Ihmeneloset Luokka:Marvel Comics -animaatio Luokka:Yhdysvaltalaiset scifi-sarjat Luokka:2000-vuosikymmenen piirrossarjat Luokka:2010-luvun piirrossarjat Luokka:Marvel-universumiin perustuvat televisiosarjat Luokka:Cartoon Networkin televisio-ohjelmat
São José dos Campos

São José dos Campos [- zoze:´ -], on kaupunki Brasilian kaakkoisosassa, São Paulon osavaltiossa. Kaupunki sijaitsee 80 kilometriä São Paulosta koilliseen. Vuonna 2009 siellä asui 615 871 ihmistä. São José dos Campos on maatalousalueen keskus. Siellä on myös paperi- ja viiniteollisuutta.CD-Facta 2005 == Lähteet == Luokka:São Paulon kunnat
Ivo Linna

thumb|Ivo Linna (2011). Ivo Linna (s. 12. kesäkuuta 1949 Kuressaare) on virolainen laulaja ja televisioesiintyjä. Hän on opiskellut Kuressaaressa ja Tarton yliopistossa vuosina 1967–1969 viron kielitiedettä. Vuosina 1973–1974 Linna oli Olav Ehalan lauluyhtyeen solisti, 1975–1980 hän oli suositun Apelsin-yhtyeen jäsen ja vuodesta 1978 hän vaikutti myös yhtyeessä Rock Hotel. Hän on myös edustanut Viroa Maarja-Liis Ilusin kanssa Eurovision laulukilpailussa Oslossa 1996 kappaleella Kaelakee hääl sijoittuen viidennelle sijalle. Linnan tunnetuimpia hittejä on yksi Viron laulavan vallankumouksen tunnuskappaleista "Eestlane olen ja eestlaseks jään" (Olen virolainen ja pysyn virolaisena) == Diskografia == ===Albumit=== *Ivo Linna '93 (1993) *Ivo Linna (2001) *Enne ja pärast päeva (2001) *Üksi, iseendas üksi... (2006) == Lähteet == Luokka:Virolaiset laulajat Luokka:Vuonna 1949 syntyneet Luokka:Elävät henkilöt Luokka:Viron euroviisuedustajat Luokka:Vuoden 1996 euroviisuedustajat
Alagoinhas

Alagoinhas [-go´injöš], on kaupunki Brasilian Bahian osavaltiossa. Se sijaitsee 110 kilometriä Salvadorista pohjoiseen. Siellä asuu noin 140 000 ihmistä (2010). Alagoinhasissa on rautatieristeys. Kaupunki on paikallisen hedelmänviljelyalueen keskus.CD-Facta 2005 ==Lähteet== ==Aiheesta muualla== Luokka:Bahian kunnat
Grom

Grom (puolaksi ukkonen) on puolalaisen blackened death metal -yhtye Behemothin toinen studioalbumi. Sen julkaisi vuonna 1996 Pagan Records. == Kappaleet == # # # # # # # # == Kokoonpano == * Nergal – laulu, kitara * Baal Ravenlock – rummut, taustalaulu * Les – basso == Aiheesta muualla == * * * Sanoituksia virallisilla kotisivuilla Luokka:Behemothin albumit Luokka:Vuoden 1996 albumit
Yläleuka

Yläleuka () koostuu kahdesta, vasemmasta ja oikeasta, yläleuanluusta (lat. os maxillaris). Ylähampaat ovat kiinni yläleukaluissa. Suurimmat nenän sivuonteloista, vasen ja oikea poskiontelo (lat. sinus maxillaris), sijaitsevat yläleukaluissa.Luut ja ytimet, toim. Nienstedt, Kallio, 3. painos, 1997, WSOY, ISBN 951-0-19147-7 Yläleuka jää usein nykyisin pienemmäksi pehmeämmän ravinnon vuoksi, ja syntyy purentavirheitä.Oral.fi Toinen syy yläleuan pieneksi jäämiseen voi olla hengittäminen suun kautta. Kitarisojen poisto voi auttaa nenähengitystä ja näin edistää yläleuan kasvua.Kitarisa ja kitarisan poisto. Terveyskirjasto. Viitattu 30.7.2018. ==Lähteet== Luokka:Pään luusto
Hämähäkkimies (animaatiosarja)

Hämähäkkimiehestä on tehty seuraavat animaatiosarjat: * Hämähäkkimies (vuoden 1967 animaatiosarja), Yhdysvalloissa vuosina 1967–1970 esitetty animaatiosarja * Hämähäkkimies (vuoden 1981 animaatiosarja), Yhdysvalloissa vuosina 1981–1982 esitetty animaatiosarja * Hämähäkkimies (vuoden 1994 animaatiosarja), Yhdysvalloissa vuosina 1994–1998 esitetty animaatiosarja * Hämähäkkimies (vuoden 1999 animaatiosarja), Yhdysvalloissa vuosina 1999–2001 esitetty animaatiosarja * Hämähäkkimies (vuoden 2003 animaatiosarja), Yhdysvalloissa vuonna 2003 esitetty animaatiosarja
Delicious

Delicious (aiemmin del.icio.us) on sosiaalisen kirjanmerkkauksen verkkopalvelu, jonka avulla voi tallentaa, jakaa ja etsiä kirjanmerkkejä. Sivuston perusti Joshua Schachter loppuvuodesta 2003. Yahoo! osti palvelun vuonna 2005.Yahoo osti suositun yhteisösivuston, http://www.digitoday.fi/page.php?page_id=11&news;_id=200518207 Palvelulla on yli 5 miljoonaa käyttäjää ja 150 miljoonaa kirjanmerkattua URL:ia. Yahoo! myi palvelun huhtikuussa 2011 AVOS Systemsille. ==Katso myös== *Sosiaalinen media ==Lähteet== ==Aiheesta muualla== *delicious.com Luokka:Virtuaaliyhteisöt
Kuivalahti

Kuivalahti on kylä Eurajoella. Kylässä on noin 370 asukasta. Kuivalahdella on kesäteatteri ja noin 20 oppilaan peruskoulu (luokat 1.–6.). Kylässä on enimmillään ollut seitsemän kauppaa, huoltoasema, kolme pankkia ja yli tuhat asukasta, mutta liikerakennukset eivät ole kuitenkaan enää toiminnassa. Kuivalahdella on nuorisoseurantalo ja rukoushuone, jossa voi järjestää juhlia tai muita tapahtumia. Kuivalahden kesäteatteri järjestää joka kesä näytelmän. Kesäteatterin menestynein näytelmä on ollut vuonna 2007 esitetty Kaunissaaren valssi, joka keräsi 8030 katsojaa. Kuivalahdella toimi vuosina 1917–1991 Liipolan saha. == Lähteet == Luokka:Eurajoen kylät Luokka:Satakunnan maakunnan entiset taajamat
Merce Cunningham

Mercier ”Merce” Philip Cunningham (16. huhtikuuta 1919 – 26. heinäkuuta 2009) oli yhdysvaltalainen koreografi ja tanssija. Hän syntyi Centraliassa, Washingtonin osavaltiossa. Cunningham oli vuosina 1939–1945 Martha Grahamin ryhmän tanssisolisti. Hän loi jo vuonna 1943 koreografian Paul Bowlesin kevyeen ooppera The Wind Remainsiin. Hän oli modernistisen säveltäjän John Cagen pitkäaikainen elämänkumppani ja yhteistyökumppani. Hän perusti Merce Cunninghamin tanssiryhmän kesällä 1953. Cunninghamia pidetään yhtenä nykytanssin merkittävimmistä kehittäjistä, ja hänelle myönnettiin vuonna 1990 National Medal of Arts. Hänen koreografioidensa tyyli on huomattavan vapaata; Martha Grahamin työhön verrattuna sitä pidetään kevyenä, joustavana ja nopeana. Cunninghamin johdolla ovat opiskelleet myös suomalaiset koreografit Ulla Koivisto ja Reijo Kela.Emilia Cronvall: Reijo Kela: Merce Cunningham rohkaisi kokeilemaan, Yle Uutiset 28.7.2009. Viitattu 17.3.2014.Merce Cunningham seminar, Kiasma Past Events 2010. Viitattu 16.3.2014. == Lähteet == == Aiheesta muualla == *Merce Cunninghamin muistokirjoitus Helsingin Sanomissa * Merce Cunningham Dance Company Luokka:Yhdysvaltalaiset koreografit Luokka:Vuonna 1919 syntyneet Luokka:Vuonna 2009 kuolleet
Osmanien lippu

Osmanien lippu oli Osmanien valtakunnassa käytetty lippu. Lippuja oli käytössä useammanlaisia. Ottomaanien tunnusväri oli punainen ja lippuun sijoitettiin Konstantinopolin vanha tunnus, kuunsirppi. Sulttaani Selim III lisäsi lippuun 1793 myös kahdeksansakaraisen tähden. Vuosina 1793–1844 käytössä olleessa osmanilaivaston lipussa oli punainen tausta, keskellä sirppikuu ja sen sisällä kahdeksansakarainen tähti. Usein imperiumissa käytettiin myös islamin vihreitä tai ottomaanien punaisia lippuja, joissa oli kolme kuunsirppiä. Myös viisisakarainen versio on todennettu valokuvista. Nykyinen Turkin lippu on johdettu kyseisestä lipusta sillä erolla, että Turkin lipussa käytetään viisisakaraista tähteä. == Lähteet == == Aiheesta muualla == Luokka:Valtioiden liput lippu
Robert Rauschenberg

Robert Milton Ernest Rauschenberg (22. lokakuuta 1925 Port Arthur, Teksas – 12. toukokuuta 2008 Captiva Island, Florida) oli yhdysvaltalainen kuvataiteilija ja graafikko. Rauschenberg opiskeli maalausta Kansas City Art Institutessa 1946–1947 ja Académie Julianissa Pariisissa ennen kuin pääsi Pohjois-Carolinan maineikkaaseen Black Mountain Collegeen vuonna 1948. Hänen uransa alku osui abstraktin ekspressionismin ja pop-taiteen siirtymävaiheeseen. Rauschenbergille myönnettiin vuonna 1964 Venetsian biennaalin pääpalkinto. Palkitsemiseen vaikutti taustalla hyvin voimakkaasti galleristi Leo Castelli. Hän jatkoi 2000-luvulle saakka työtään New Yorkissa ja studiollaan Floridan Captiva Islandilla. Hänelle myönnettiin National Medal of Arts vuonna 1993, ja hän oli Yhdysvaltain taiteiden ja kirjallisuuden akatemian jäsen vuodesta 1978. Rauschenberg palkittiin Grammy-palkinnolla Talking Headsin Speaking in Tongues -levyn kannesta (1983). Hän oli kuollessaan 82-vuotias. thumb|right|Robert Rauschenberg, Riding Bikes, 1998. ==Lähteet== Luokka:Yhdysvaltalaiset taidemaalarit Luokka:Yhdysvaltalaiset kuvanveistäjät Luokka:Grammy-palkinnon saajat Luokka:Vuonna 1925 syntyneet Luokka:Vuonna 2008 kuolleet
Alalakh

Alalakh eli Alalah oli vanhan ajan kaupunkivaltio nykyisessä Kaakkois-Turkissa Välimeren itärannikon pohjoisosassa, niin sanotun Levantin alueella. Kaupunki oli Orontes-joen mutkassa Amuq-joen laaksossa, nykyisen Hatayn alueella. Alalakh on antiikin Antiokian, nykyisen Antakyan lähistöllä Antiokian itäpuolella. Nykyään kaupungin rauniokumpu tunnetaan nimellä Tell Atchana/Atshana. == Historia == Paikalla asuttiin jo 3000 eaa. Mesopotamia ulotti vaikutuksensa tännekin. Akkadin ja Urin kolmannen dynastian aikoihin rakennettiin alueella palatsi, jossa oli tiilipilarinen julkisivu. Eräs Pohjois-Syyrian länsiseemiläinen hallitsija Abban luovutti kaupungin Hammurabin aikoina Jamkhadin eli Aleppon kuninkaalle Jarimlimille. Jarimlim rakennutti kaupunkiin palatseja, muureja ja portteja. Ruhtinas Irkabtum hallitsi Alalakhia Jarimlimin vasallina. Jarimlimin seuraaja oli Niqnepa, jota vastaan Alalakh nousi kapinaan, ja kapinalliset hävittivät kaupungissa olleen temppelin ja palatsin. Näihin aikoihin itäistä keramiikkaa saapui Aleppoon, jonka kanssa oli vihollisuuksia. Paikalle saapuivat hyksot, hurrilaiset ja heettiläiset kuningas Mursili I:n aikoihin. Egypti alkoi laajentaa valtaansa uudelleen Pohjois-Syyriassa faarao Thutmosis I:n aikaan noin 1520 eaa., ja faarao teki tänne sotaretkiä. Faaraot hallitsivat myös Alalakhia rauhassa 20–30 vuotta. Paikkaa sanottiin Mukishiksi, ja kuningas Ilimilimma oli luultavasti faaraon vasallina. Ilimilimman jälkeen nousi valtaan hänen poikansa Idrimi (1480–1450 eaa.), joka joutui laajenevan Mitannin kuninkaan Paratarnan vasalliksi. Idrimi mainitsee Aleppon palatsivallankumouksen, jossa hän menetti valtansa. Idrimin aikoihin mainitaan ensi kerran nimi Kanaan, "purppuramaa", ja hapirut. Tällä alueella Idrimi oli maanpaossa. Idrimi sopi oman kertomuksensa mukaan veljensä kanssa, aihe, mikä muistuttaa Raamatun kertomusta Joosefista. Idrimi taisteli heettiläisiä vastaan. Idrimi palvoi hurrilaisia säänjumala Teshupia ja jumalatar Hepatia, ja vasta kolmantena Alalakhin Ishtaria. Idrimin jälkeen tuli Niqmepa, joka oli Mitannin Shaushatarin vasalli. Idrimin pojanpoika Ilimilimma II siirtyi heettiläisten Suppiluliuman jälkeen heettiläisten puolelle. Sotaisat Merikansat ryöstivät Alalakhin 1193 eaa. == Lähteet == ==Aiheesta muualla== * Kaivausprojektin viralliset kotisivut *Alalakh: A Late Bronze Age Capital In The Amuq Valley, Southern Turkey *Alalakh Notice and a basic bibliography. *Stone guardian lions of Alalakh *S. Riehl, "Late Bronze Age Tell Atchana" Archaeobotany at Tell Atchana (Tübingen University) Luokka:Muinainen Lähi-itä
Amatoli

Amatoli on voimakas räjähdysaine. Se on trinitrotolueenin (trotyyli, TNT) (C7H5N3O6) ja ammoniumnitraatin (NH4NO3) seos. Se on valettavaa, huoneenlämmössä kiteistä ainetta ja väriltään vaaleankellervää tai rusehtavaa. Edullisena ja käyttöturvallisena räjähdysaineena amatolia on käytetty vaihtelevin seossuhtein kohteissa, jotka eivät vaadi suurinta palonopeutta, sekä maailmansotien aikana esiintyneiden tuotantovajausten takia puhtaan trotyylin ja heksogeenin korvikkeena. ==Historia== Seos tunnettiin jo ennen I maailmansotaa. Nimeä amatoli ammoniumnitraatin ja trinitrotolueenin seoksesta käytettiin ensimmäisen kerran tiettävästi 1907Merriam-Webster: Amatol. Viitattu 9.1.2022 ja räjähteenä sitä käytettiin suuressa määrin viimeistään maailmansodan loppupuolella. Yhdysvaltojen liityttyä sotaan 1918 New Jerseyhin muun muassa perustettiin kranaatteja valmistava tehdaskaupunki, joka nimettiin valmistettavan tuotteen mukaan Amatoliksi. Toisessa maailmansodassa ainetta käyttivät Euroopan rintamilla molemmat osapuolet. ==Ominaisuudet== Trotyyli ei itsessään sisällä tarpeeksi happea, jotta kaikki sen hapetettavissa oleva aines (hiili) voitaisiin käyttää hyödyksi. Ammoniumnitraatilla tämä niin sanottu happitasapaino on päinvastoin positiivinen. Lisäämällä trotyyliin 80% ammoniumnitraattia seoksen kaikki reaktiivinen aines saadaan hyödynnettyä ja kasvatettua merkittävästi yhdestä kilosta syntyvien palokaasujen määrää. Amatolin palonopeus jää jonkin verran alhaisemmaksi kuin trotyylin, mutta on 50/50 -seoksena liki puhtaan TNT:n veroinen. Edullisena räjähdysaineena amatolia on käytetty kohteissa, jotka eivät vaadi suurta palonopeutta, sekä maailmansotien aikana esiintyneiden tuotantovajausten takia puhtaan trotyylin ja heksogeenin korvikkeena. Toisen maailmansodan aikana britit saattoivat lisätä sotilasräjähteenä käytettyyn 50/50 -seokseen 20% alumiinia, millä saatiin impulssia jonkin verran parannettua. Tätä sekoitusta kutsuttiin minoliksi. 20/80 -seos on vakaata samaan lämpötilaan, kuin puhdas trotyyli (noin +250 °C). Amatoli on muutenkin turvallista käsitellä, jopa turvallisempaa kuin TNT, mutta voi räjähtää hyvin kovasta iskusta. Amatolillakin on kuitenkin taipumus ikääntyessään herkistyä; siksi esimerkiksi sota-aikaiset lentopommit, syvyyspommit ja miinat, joissa sitä käytettiin, ovat hengenvaarallisia käsiteltäviä - erityisesti jos ne ovat olleet veden alla kuten meren tai järven pohjassa eri hylkyjen mukana uponneina. ==Katso myös== * ANFO ==Lähteet== Luokka:Räjähdysaineet
Kanadantylli

Kanadantylli (Charadrius semipalmatus) on pohjoisamerikkalainen kahlaaja. Lajin nimesi Charles Lucien Bonaparte 1825. == Koko ja ulkonäkö == Linnun pituus on 17–19 senttimetriä, siipien kärkiväli 43–52 senttimetriä ja paino 31–69 grammaa. Naaras on hieman suurempi kuin koiras. Muistuttaa suuresti tylliä, josta se poikkeaa hiukan pienemmän koon ja hennomman rakenteen takia. Värityksen pienistä eroista mainittakoon vaaleammat koivet ja vähemmän silmäänpistävä siipijuova lentävällä linnulla. Sukupuolet ovat samanvärisiä. Nuorta lintua on hyvin vaikea erottaa nuoresta tyllistä. == Esiintyminen == Pesimäalue ulottuu Alaskasta Pohjois-Kanadaan. Maailman populaation koko on noin 150 000 yksilöä. Lajin kanta on elinvoimainen. Muuttolintu, joka talvehtii Atlantin ja Tyynenmeren rannikoilla Etelä-Carolinasta Patagoniaan, myös vyöhykkeen kaikilla suurilla saarilla. Hyvin harvinainen vierailija Länsi-Euroopassa, eikä sitä ole tavattu Suomessa. == Elinympäristö == Pesimäaikana makean ja suolaisen veden muta- ja hiekkarannat sekä jokien, järvien ja lampien avoimet rannat. Muutto- ja talvehtimisalueilla hiekka- ja mutarannat sekä laguunit, harvoin sisämaassa. == Lisääntyminen == Pesä on avoimesti maassa. Munia on 4, uusintapesissä 3. Pesintä touko-kesäkuussa. == Ravinto == Maassa ja mudassa elävät hyönteiset, nilviäiset ja madot. == Lähteet == * Cramp, Stanley (päätoim.) 1985: Handbook of the Birds of Europe, the Middle East and North Africa. Vol. III. – Oxford University Press. Hong Kong. ISBN 0-19-857506-8 * Birds of Nova Scotia === Viitteet === == Aiheesta muualla == * *Ääntä, Äänen metadata Macaulay Library Luokka:Tyllit
Brian Dobson

Brian Dobson (s. 7. toukokuuta 1973 Steadfast, Englanti) on kanadalainen ääninäyttelijä, jonka veljet Paul Dobson ja Michael Dobson ovat myös ääninäyttelijöitä. Kolmikko on usein työskennellyt kanadalaisen Ocean Group -yhtiössä, joka dubbaa muun muassa japanilaisia animesarjoja ja elokuvia. Ennen ääninäyttelijän uraansa Dobson työskenteli DJ:nä Monty's Showroom Pubissa. ==Ääniroolit== Ilmestymisvuosi TV-sarja/elokuva Rooli Huom 2007 Death Note Hideki Ide, sivuäänet Dub 2006–2007 Ihmeneloset Möykky 2006 Oban Star- Racers kenraali Kross, sivuäänet Dub 2006–2007 Pucca Uncle Dumpling Dub 2006–2007 Team Galaxy Dub 2005–2006 Transformers: Cybertron Red Alert, Clocker Dub 2005 Alien Racers Ultrox 2005 Krypto the Superdog Lex Luthor 2004 G.I. Joe: Valor vs. Venom Flint 2004 Mobile Suit Gundam Seed Martin DaCosta, sivuäänet Dub 2004 Transformers: Energon Rodimus Prime Dub 2003–2004 MegaMan: NT Warrior Arashi, sivuäänet Dub 2003 G.I. Joe: Spy Troops the Movie Flint 2003 Master Keaton Jack, mafia pomo Dub 2002–2004 He-Man Skeletor 2002 Inuyasha Shoga, sivuäänet Dub 2002–2003 Transformers: Armada Red Alert Dub 2001 Kidō senshi Gundam Garma Zabi Dub 1996 Dog Soldier: Shadows of the Past Makoto Allen Takamura Dub 1992 The Adventures of T-Rex sivuäänet ==Aiheesta muualla== * Eccentrix * Anime News Network * Voice Chasers * CrystalAcids Luokka:Kanadalaiset ääninäyttelijät Luokka:Brittiläiset DJ:t Luokka:Videopelien ääninäyttelijät Luokka:Vuonna 1973 syntyneet Luokka:Elävät henkilöt
Rudolf Lange

Rudolf Lange (18. huhtikuuta 1910 Weißwasser, Saksa – 23. helmikuuta 1945 Poznań, PuolaTuolloin Posen, Itä-Preussi) oli natsi-Saksan SD:n ja Sicherheitspolizein päällikkö Latviassa toisen maailmansodan aikana. Hän oli yksi Wannseen konferenssiin osallistuneista natsijohtajista. Lange syntyi luterilaiseen perheeseen Weißwasserissa Sleesiassa 1910. Hän valmistui ylioppilaaksi Staßfurtissa 1928 ja jatkoi opiskelemaan lakia Jenan yliopistoon. Hänestä tuli lakitieteen tohtori joulukuussa 1932. ==Ura Gestapossa== Vuonna 1933 Gestapo värväsi hänet Hallessa. Hän liittyi samalla SA-joukkoihin, mutta tunsi tehneensä huonon uraratkaisun ja noin kolme vuotta myöhemmin hän värväytyi SS:n rivimieheksi numerolla 290 308.Lehrer s. 163–164 Gestapon jäsenenä hän kuitenkin yleni SS-joukoissa nopeasti. Vuodesta 1936 alkaen hän työskenteli Gestapon Berliinin toimistossa. Hän omaksui SS:n aateohjelman ja erosi kirkosta 1937. Vuonna 1938 natsi-Saksa liitti Itävallan alueisiinsa. Lange siirrettiin Wieniin, jossa hän valvoi Itävallan poliisijärjestelmän yhdistämistä Saksan poliisiin. Hän tapasi siellä myös Franz Walter Stahleckerin ja työskenteli tämän kanssa. Stahlecker oli asetettu juutalaisten muutosta vastaavan Wienin toimiston Zentralstelle für jüdische Auswanderung in Wien johtoon. Itävallasta Lange siirrettiin Stuttgartiin kesäkuussa 1939. == Toinen maailmansota ja holokausti == Pian toisen maailmansodan syttymisen jälkeen 22. syyskuuta 1939 natsi-Saksan poliisielimet yhdistettiin SS:n alaiseksi valtakunnan pääturvallisuusvirastoksi (RSHA), jota johti Reinhard Heydrich. Gestaposta tuli Osasto IV ja Heinrich Müllerista sen johtaja. Touko-kesäkuussa 1940 Lange johti Weimarin ja Erfurtin Gestapon toimistoja ja toimi Sicherheitspolizein apulaistarkastajana Kasselissa. Syyskuussa 1940 Lange sai ylennyksen Berliinin poliisin apulaispäälliköksi. Huhtikuussa 1941 hänet ylennettiin majuria vastanneeseen SS-Sturmbannführerin arvoon. Joulukuussa 1941 hänet nimitettiin Einsatzgruppe A:n komentajaksi. Einsatzgruppe A toimi Baltian alueella ja Latviassa se murhasi yli 250 000 ihmistä alle puolen vuoden aikana. Suurin osa heistä oli juutalaisia. Riian lähistöllä Lange järjesti kaksi päivää kestäneen joukkoteloituksen, jonka aikana murhattiin 35 000 ihmistä. Kokemusta omaavana Lange kutsuttiin Wannseen konferenssiin 1942, jossa valmisteltiin juutalaiskysymyksen lopullista ratkaisua. Saman vuoden joulukuussa hän yleni SS-Obersturmbannführeriksi ja Riian SD:n ja Sicherheitspolizein toimiston päälliköksi. Lange haavoittui puna-armeijan hyökätessä Poznańiin tammikuussa 1945 ja hänet ylennettiin SS- everstiksi. Hän menehtyi Puolassa samana vuonna. Hänen kuolemansa yksityiskohdista ei ole varmaa tietoa, mutta hänen oletetaan kuolleen taistelussa puna-armeijaa vastaan helmikuussa 1945. == Lähteet == * ===Viitteet=== Luokka:SS-sotilaat Luokka:Wannseen konferenssiin osallistuneet Luokka:Sicherheitsdienst Luokka:Vuonna 1910 syntyneet Luokka:Vuonna 1945 kuolleet
Paul Taylor

Paul Belville Taylor Jr. (29. heinäkuuta 1930 – 29. elokuuta 2018) The Guardian. Viitattu 30.08.2018 SFGate. Viitattu 30.08.2018 oli yhdysvaltalainen nykytanssija ja 1900-luvun tunnetuimpiin kuuluva koreografi. Taylor syntyi Wilkinsburgissa Pennsylvaniassa. Hän opiskeli Syracusen yliopistossa maalaustaidetta ja liittyi uimaseuraan. Hän pääsi jatkamaan opintojaan Juilliard Schooliin. Hän osallistui American Dance Festivalille Connecticut Collegessa. Festivaalilla ensiesitettiin 1900-luvun huomattavimpien taiteilijoiden teoksia. conncoll.edu. Viitattu 30.08.2018 Taylor esiintyi muun muassa Merce Cunninghamin ja Martha Grahamin tanssiryhmissä. Vuonna 1959 hän teki yhteistyötä Episodes-balettiteoksessa George Balanchinen kanssa New York City Balletissa. Hän perusti oman ryhmänsä Paul Taylor Dance Companyn vuonna 1954. Eräs hänen tunnetuimmista koreografioistaan on Johann Sebastian Bachin musiikkiin tehty Esplanade (1975). Taylor oli biseksuaali. Hänen omaelämäkertansa Private Domain julkaistiin vuonna 1987. dallasvoice.com. Viitattu 30.08.2018 Hänelle myönnettiin Kennedy Center Honors -taidepalkinto vuonna 1992 ja National Medal of Arts vuonna 1993. == Lähteet == === Viitteet === Luokka:Yhdysvaltalaiset koreografit Luokka:Yhdysvaltalaiset tanssijat Luokka:Vuonna 1930 syntyneet Luokka:Vuonna 2018 kuolleet
Kaltimon pahvitehdas

Kaltimon pahvitehdas oli Oy Kaukas Ab:n tehdas Enossa, Pielisjoen rannalla. Se toimi vuosina 1897–1952. Henkilökuntaa oli parhaimmillaan töissä 115, mutta loppuaikoina hieman alle sata. Tehtaan työntekijöitä edusti Paperiliiton Kaltimon osasto numero 53 ry. Tehtaassa oli yksi kartonkikone ja viisi hiomakonetta. Tehtaan tuotanto meni muun muassa Neuvostoliittoon, Tanskaan, Saksaan, Egyptiin ja Etelä-Afrikkaan. == Historia == Vuonna 1897 perustettiin Kaltimon Puuhiomo Osakeyhtiö ja rakennettiin pahvitehdas Pielisjoen rannalle, Keski-Kaltimon alapuolelle, nykyisen Enon Kanavarannan kohdalle. Suurin osa tuotteista myytiin Suomen Puuhiomoyhdistyksen kautta Venäjälle, ja loput pääasiassa Saksaan. Tehdas tuotti neljä ensimmäistä vuotta tappiota. Vuonna 1908 tehdas paloi perustuksiaan myöten, mutta rakennettiin uudelleen. Joensuu–Nurmes-radan valmistuminen vuonna 1909 helpotti pahvinkuljetusta ja yritys tuotti jälleen voittoakin.Björn 1994, s. 87–93 Vuonna 1916 Kaltimon Puuhiomo myytiin Kaukaalle. Tehdas tuotti alussa hyvin, mutta vuonna 1924 tuli jo tappiota. Syynä olivat maatalouden lisäksi tehtaan vanhentuneet koneet, jotka eivät soveltuneet erikoiskartongin valmistukseen. Tilaus- ja tuotantomäärät laskivat ja vuonna 1931 tehdas pantiin seisomaan. Seuraavana vuonna Kaltimon Puuhiomo fuusioitiin Kaukaaseen ja tehtaan viralliseksi nimeksi tuli Ab Kaukas Fabrik, Kaltimon pahvitehdas. Sodan jälkeen tehdas toimi kahdeksan vuotta, joista voittoa syntyi vain vuosina 1946 ja 1951. Vuonna 1952 yhtiö päätti rakentaa Kaltimon voimalaitoksen ja räjäyttää tehtaan.Björn 1994, s. 311–333 Tehtaan tiilirakenteinen korjaamo purettiin alueen viimeisenä rakennuksena vuonna 2004. == Kartonkikone == Tehtaalla oli yksi kapea kartonkikone. Lisäksi hiomossa oli viisi hiomakonetta. Kone Valmistaja Toiminnassa vuosina Viiraosa Viiraleveys Puristinosa Nopeus Kapasiteetti ja tuotteet Muuta Kartonkikone Karhula Oy 1908–1952 Tasoviira alle 2 000 mm ? ? pahvi mm. tupakka- ja leivoslaatikoita varten ? == Rautatieliikenne tehtaalla == Tehtaan tuotteet kuljetettiin rautatien varressa olevaan pitkään makasiiniin, joka on edelleen jäljellä. Tehdasalueella oli myös oma rautatie. == Katso myös == * Suomen paperiteollisuus == Kirjallisuutta == * == Lähteet == * === Viitteet === == Aiheesta muualla == * UPM-Kymmene Corporation: Company History * http://pielisjoenkoulu.jns.fi/pielisnet/pahvitehdas.htm * http://pielisjoenkoulu.jns.fi/pielisnet/tehdasperinnepolku.htm Luokka:Eno Luokka:Suomalaiset paperinvalmistajat Luokka:Entiset suomalaiset metsäteollisuusyhtiöt Luokka:Suomen teollisuushistoria Luokka:Joensuun rakennukset ja rakennelmat
Ceebrolistics

Ceebrolistics on suomalainen elektronisen hip hopin-yhtye, jonka muodostavat Pijall (Janne Hyttinen), MattiP (Matti Pentikäinen) ja RoopeK (Roope Kinnunen). Ceebrolistics on myös osa helsinkiläistä Murmurecordings- kollektiivia. == Historia == Ceebrolistics on tehnyt musiikkia jo 90-luvun alkupuolelta asti englanniksi ja suomeksi. Heidän ensimmäinen julkaisunsa oli kasettisingle Spring, joka ilmestyi vuonna 1995. Kasetilla oli kaksi kappaletta ja eri versioita niistä.Mikkonen 2004: 146. MattiP, Pijall ja RoopeK myivät kasettiaan kädestä käteen. Vuonna 1998 Ceebrolistics julkaisi ensimmäisen albuminsa The Day of the People in Between. Sitä sai reppumyynnin lisäksi myös The Funkiest -levykaupasta. Levy julkaistiin CD:nä, vinyylinä ja C-kasettina, ja sitä myytiin noin 1500 kappaletta. 2000-luvun alussa Ceebrolistics teki levytyssopimuksen levy-yhtiö EMI:n kanssa. Ceebrolistics julkaisi EMI:n kautta singlen Hyviä juttuja / Me sekä 0.-ep:n. Ep nousi ilmestyttyään maaliskuussa 2001 albumilistalla sijalle 33.Mikkonen 2004: 148. Levy myi noin 5 000 kappaletta. Vuonna 2005 Ceebrolisticsin dub- ja elektrovaikutteinen Ö -ep ilmestyi. Levyn julkaisi Ceebrolisticsin oma levy- yhtiö Katusea yhdessä Fullsteam Recordsin kanssa. Levyltä julkaistiin myös single Aintie / Sinainin. Ceebrolistics on suunnitellut jo pitkään uuden albumin julkaisemista. Uuden levyn julkaisuajankohdasta ei kuitenkaan ole vielä tietoa. Ceebrolisticsin jäsenet ovat olleet mukana myös monissa muissa projekteissa. Heitä on kuultu mm. Murmurecordingsin julkaisuilla ja vierailijoina monien muiden artistien levyillä. Pijall julkaisi keväällä 1999 oman soololevynsä nimeltä The Cave ja toisen Stripped Anatomy of -nimisen albumin maaliskuussa 2009 sekä tehnyt yhdessä serkkunsa RoopeK:n kanssa musiikkia nimellä Serkkupojat. RoopeK, joka tunnetaan myös nimillä Mörkö, rrimöykk ja KoksuK, on tehnyt useita mixtapeja ja tuottanut biittejä eri artisteille. Myös MattiP on julkaissut soolomateriaalia (mm. Save the King -albumin) sekä oman runokirjan, joka kantaa nimeä Aavaavaa. Tällä hetkellä MattiP ja RoopeK järjestävät yhdessä DJ Dead-O:n sekä Non Personin (Niclas Kristiansson) Alas-klubia ja saman nimistä radio-ohjelmaa Bassoradiolla. RPK (Roope K) ja Julma-Henri julkaisivat Kutsu EP:n 9. joulukuuta 2010 ja albumin "HENRI" tammikuussa 2011. ==Julkaisut== ===Äänitteet=== *Spring / Escape (Ceebrodukshons) kasettisingle (1995) *Homeless Beats (Ceebrodukshons) CD, kasetti, mukana myös runokirja (1997) *The Day of the People in Between (Ceebrodukshons) 12", CD, kasetti (1998) *Hyviä juttuja / Me (EMI (Finland)) 12", CDS (2000) *0. (EMI (Finland)) 12", CD (2001) *Aintie / Sinainin (Katusea) 10", CDS (2004) *Ö (Katusea, Fullsteam) 12", CD (2005) ===Videot=== *Hyviä juttuja (Ohjaus: Toni Haaksiluoto ja Henri Andersson) (2000) ==Lähteet== * ===Viitteet=== == Aiheesta muualla == * * Lifesaver - Haastattelussa Ceebrolistics Luokka:Suomalaiset hip hop -yhtyeet Luokka:Suomalaiset elektronisen musiikin yhtyeet
Walter Sickert

Walter Richard Sickert (31. toukokuuta 1860 München, Saksa – 22. tammikuuta 1942 Bath, Englanti) oli saksalais-tanskalaissyntyinen brittiläinen taidemaalari. Sickert oli kosmopoliitti ja eksentrikko, joka suosi impressionismia edustaneissa maalauksissaan urbaaneja maisemia ja tavallisia ihmisiä. == Elämä == Walter Sickert syntyi Münchenissä, ja hänen isänsä oli tanskalaissyntyinen saksalainen piirtäjä Oswald Adalbert Sickert. Walter Sickert työskenteli useita vuosia näyttelijänä, mutta vuonna 1881 hän opiskeli Slade School of Fine Artissa. Sickertiin vaikuttivat erityisesti James McNeill Whistler, jonka apulaisena hän aloitti vuonna 1881, ja Edgar Degas, jonka hän tapasi seuraavana vuonna Pariisissa. Sickertin tyypillisimpiä aiheita olivat lontoolaisten teatterisalien sisätilat. Niistä ensimmäiset ilmestyivät vuonna 1888 New English Art Clubilla. Sickert eli 1890-luvulla muotokuvamaalarina. Lontoosta hän muutti vuonna 1898 manner-Eurooppaan ja asui sekä Ranskan Dieppessä että Venetsiassa. Hän maalasi tuona aikana usein maisemia. Sickert palasi vuonna 1905 Lontooseen, missä hän yhdessä Augustus Johnin ja Lucien Pissarron kanssa pyrki tuomaan brittiläiseen maalaustaiteeseen uusia ideoita. Sickert kohosi vuoteen 1911 mennessä niin sanotun Camden Town -ryhmän johtohahmoiksi. Ryhmän jäsenet pyrkivät esittämään epäromantisoituja kaupunkikohtauksia. Ryhmä järjesti myös näyttelyitä, joissa oli esillä ranskalaisen ja brittiläisen impressionistisia ja postimpressionistisia teoksia. Sickert eli useissa eri paikoissa 1920-luvun puolivälin jälkeen, ja hän käytti myöhäisvaiheen teoksissaan usein valokuvia teoksiensa pohjana. Hän kirjoitti myös aikakauslehtiin joitakin taidekritiikkejä. ==Spekulaatiot Sickertin yhteydestä Viiltäjä-Jackiin== Sickertin nimi yhdistettiin 1970-luvulla Viiltäjä-Jackiin, vuonna 1888 Lontoossa riehuneeseen kuuluisaan tunnistamattomaan sarjamurhaajaan, Stephen Knightin kehittämän ”kuninkaallisen salaliittoteorian” kautta. 1990-luvulla Jean Overton Fuller kirjoitti teoksen Sickert and the Ripper Crimes, jossa hän yhdistää Sickertin Viiltäjä-Jack- murhiin. Myös Patricia Cornwell esittää kirjassaan Murhamiehen muotokuva: Viiltäjä-Jack - Tapaus selvitetty teorian, jonka mukaan Sickert oli Viiltäjä- Jack. == Lähteet == ==Aiheesta muualla== * The Guardian: Does this painting by Walter Sickert reveal the identity of Jack the Ripper? * WetCanvas: Walter Richard Sickert: 1860 - 1942 Luokka:Englantilaiset taidemaalarit Luokka:Impressionistit Luokka:Viiltäjä-Jack-epäillyt Luokka:Vuonna 1860 syntyneet Luokka:Vuonna 1942 kuolleet
Billy Taylor

William ”Billy” Taylor Sr. (24. heinäkuuta 1921 – 28. joulukuuta 2010) oli yhdysvaltalainen jazzmusiikin säveltäjä ja pianisti. Taylor syntyi Pohjois- Carolinan Greenvillessä ja valmistui vuonna 1942 Virginia State Collegesta. Hänen tunnetuimpia sävellyksiään on ”I Wish I Knew (How It Would Feel To Be Free)” vuodelta 1954, jonka levytti myös Nina Simone vuonna 1967. Taylor teki pitkän akateemisen uran, ja hänet tunnetaan myös televisiosta. Hän sai vuonna 1975 tohtorinarvon Massachusettsin yliopistolta ja oli East Carolina Universityn musiikin Robert L. Jones -professori. Hän oli vuodesta 1994 John F. Kennedy Center for the Performing Artsin jazzmusiikin taiteellinen johtaja. Billy Taylorille myönnettiin vuonna 1992 National Medal of Arts. Hänelle on lisäksi myönnetty muun muassa Grammy-palkinto. ==Aiheesta muualla== * Billy Taylorin muistokirjoitus Helsingin Sanomissa Luokka:Yhdysvaltalaiset jazzpianistit Luokka:Yhdysvaltalaiset säveltäjät Luokka:Vuonna 1921 syntyneet Luokka:Vuonna 2010 kuolleet
M/S Wellamo

M/S Wellamo -nimellä on purjehtinut kaksi Silja Linen matkustaja-autolauttaa ja muita aluksia: * M/S Wellamo, 1975 valmistunut, vuoteen 1981 liikennöinyt SHO:n (Silja Line) matkustajalaiva. * M/S Wellamo, myöhemmin M/S Silja Festival, 1986 valmistunut Silja Linen matkustajalaiva * M/S Wellamo, 1989 valmistunut pienehkö alus * M/S Wellamo, siipiratasalus